Enzo Maresca

Enzo Maresca (gebore 10 Februarie 1980) is ’n Italiaanse professionele sokkerafrigter en voormalige speler.

Nadat hy in 1998 by West Bromwich Albion begin het, het hy vir verskeie klubs in sy vaderland gespeel, insluitend Juventus, wat hom twee keer gedurende sy kontraktydperk uitgeleen het en met wie hy die ligatitel in 2002 gewen het. Nadat hy in 2004 vrygestel is, het hy een seisoen vir Fiorentina gespeel. Daarna het hy sy loopbaan in La Liga hervat met Sevilla (waar hy vier jaar gebly het) en Málaga, en het in 134 wedstryde verskyn en 17 doele aangeteken in die kompetisie nadat hy vyf groot titels met Sevilla gewen het. Tussen sy twee tydperke in Spanje het hy ook een jaar in Griekeland by Olympiacos deurgebring. In 2012 het hy na Italië teruggekeer, waar hy gespeel het tot sy aftrede in 2017, met ’n totaal van 140 wedstryde en 17 doele in Serie A.

Maresca het Italië op jeugvlak verteenwoordig, insluitend die onder-21-span, maar is nooit op senior vlak gekies nie.

Na sy spelersloopbaan het hy as afrigter by Parma, Leicester City en Chelsea voortgegaan. Op 28 Mei 2025 het hy Chelsea se eerste titel in vier jaar huis toe gebring toe Chelsea Real Betis in die eindstryd van die UEFA Conference League geklop het. In Julie 2025 het hy Chelsea na die eindoorwinning gelei in die tot 32 spanne uitgebreide Klubwêreldbeker.

Verwysings

Kategorie:Italiaanse sokkerspelers
Kategorie:Sokkerafrigters
Kategorie:Geboortes in 1980
Kategorie:Lewende mense